Putin: Rusija neće odmah obnoviti odnose sa zapadnim zemljama china radio international\nPutin: Rusija neće odmah obnoviti odnose sa zapadnim zemljama\n2018-06-08 15:14:17 cri\nVladimir Putin je, u programu koji se 16. put emituje uživo, a do čijeg početka je za ruskog predsednika stiglo dva miliona pitanja građana širom Rusije, istakao da je rast ruske ekonomije kratkoročno gledano zagarantovan.\n"Sve ukazuje na to da je, kratkoročno gledano, rast zagarantovan", rekao je Putin, a prenosi ruska agencija Tas.\nOdgovarajući na pitanje o trećem svetskom ratu, ruski lider je podsetio na Ajnštajnove reči.\n"Ne znam kakvim oružjem će se voditi treći svetski rat, ali četvrti će se voditi palicama i kamenjem", rekao je Putin.\nOcenio da će treći svetski rat imati najpogubniji uticaj na čovečanstvo.\n"Nije bilo globalnih sukoba, jer je u svetu među vodećim silama uspostavljen strateški paritet. Bez obzira na to koliko to zvučalo neprijatno, reći ću vam. Strah od međusobnog uništenja obuzdavao je i prisiljavao vojne sile da se međusobno poštuju", naglasio je Putin.\nPutin se tokom emisije uzdržao da odgovori kada bi odnosi sa Zapadom mogli da se poboljšaju i istakao da Moskva mora da štiti svoje interese.\n"Ne mogu da dam tačan vremenski okvir, ali mogu da pojasnim uslove za to. Za Rusiju je jasno da moramo da zaštitimo svoje interese i da to stalno radimo, bez grubih i neobičnih metoda, ali moramo da zaštitimo naše interese u sferama ekonomije i bezbednosti", rekao je Putin.\nGovoreći o mogućem nasledniku, Putin je rekao da "stalno razmišlja o tome", ali je naglasio da će na ruskom narodu biti da izabere novog predsednika.


Beograd usvojio Plan javnih investicija do 2023. godine vredan skoro milijardu evra - Naša Mesta\nNaslovna Investicije Beograd usvojio Plan javnih investicija do 2023. godine vredan skoro milijardu evra\nBeograd usvojio Plan javnih investicija do 2023. godine vredan skoro milijardu evra\nGrad Beograd doneo je novi Plan javnih investicija za period 2021–2023. godine, izjavio je zamenik gradonačelnika Goran Vesić i dodao da je planom javnih investicija obuhvaćeno ukupno 216 projekata, čija je realizacija u toku ili tek treba da započne, ukupne procenjene vrednosti od 115,1 milijardu dinara ili 980,4 mil EUR.\nOn je istakao da su ovim planom javnih investicija obuhvaćeni samo projekti koje potpuno finansira Grad Beograd.\n– Na teritoriji grada Beograda u toku su ili će naredne godine biti započete investicije koje finansira Republika Srbija ili se realizuju kroz javno-privatna partnerstva, kao što su Beogradski metro, vrednosti 4,4 mlrd EUR, proširenje BG voza, čija je vrednost oko 900 mil EUR, fabrika za preradu otpadnih voda u Velikom selu, čija je vrednost 271,7 mil EUR, toplodalekovod Obrenovac–Beograd vrednosti 191 mil EUR, obilaznica oko Beograda, brzi put Novi Beograd – Obrenovac. Tu su još i rekonstrukcija Aerodroma Nikola Tesla, nova sanitarna deponija u Vinči, kao i izgradnja više bolnica na teritoriji grada Beograda. To znači da će ukupna vrednost svih investicija biti između 8 i 9 mlrd EUR, što se nikada nije dogodilo u istoriji Beograda – pojasnio je Vesić.\nVesić je objasnio da su javne investicije Grada podeljene u tri grupe, i to na male vrednosti (ispod 5 mil EUR), kojih je 171 i čija ukupna procenjena vrednost iznosi 26,5 milijardi dinara, srednje vrednosti (između 5 i 25 mil EUR), kojih ima 37 i čija ukupna procenjena vrednost iznosi 47,7 milijardi dinara i na velike vrednosti (preko 25 mil EUR), kojih ima osam i čija ukupna procenjena vrednost iznosi 41,0 milijardu dinara.\n– Od navedenih projekata, 185 projekata se već realizuje, dok će 31 projekat biti započet u 2021. godini – naveo je zamenik gradonačelnika, prenosi Beoinfo.\nPrema njegovim rečima, budžetom Grada Beograda za 2021. godinu planirano je da se izdvoje sredstva za realizaciju projekata velike vrednosti u iznosu od 4,6 milijardi dinara, srednje vrednosti u iznosu od 4,7 milijardi dinara i male vrednosti u iznosu od 5,7 milijardi dinara, što ukupno iznosi 15,0 milijardi dinara.\n– Kada imamo u vidu trogodišnji plan javnih investicija, najviše kapitalnih projekata se realizuje iz oblasti saobraćaja, i to 56,9% (65,6 milijardi dinara), iz oblasti urbanizma, prostornog planiranja i građevinarstva 21,2% (24,5 milijardi dinara) i oblasti zaštite životne sredine 14,6% (16,8 milijardi dinara) – rekao je Vesić i dodao da je Plan javnih investicija Grada Beograda za period 2021–2023. godine usvojila Komisija za kapitalne investicije Grada Beograda 14. decembra 2020. godine.\nPrethodni tekstČadež: Preispitajte odluku o zatvaranju u naredna dva vikenda, srpska privreda neće izdržati\nSledeći tekstGasovod Balkanski tok završen i spreman za puštanje u rad\nČačak planira gradnju fabrike za prečišćavanje otpadnih voda\nBeogradski Crveni krst do kraja 2022. dobija nov trg i podzemnu...


Načelnik Stevanović posjetio pacijente u Hemodijaliznom centru Zvornik – Zvornik Danas\nNaslovna/naslovna/Načelnik Stevanović posjetio pacijente u Hemodijaliznom centru Zvornik\nNačelnik Stevanović posjetio pacijente u Hemodijaliznom centru Zvornik\n2 11 1 minut čitanja\nZVORNIK – Načelnik opštine Zvornik Zoran Stevanović posjetio je danas bolesnike koji koriste usluge Hemodijaliznog centra Zvornik. Tom prilikom on je razgovarao sa Ratkom Miloševićem, predsjednikom Udruženja hemodijaliznih bolesnika Republike Srpske Podružnica Zvornik.\nStevanović je rekao da je cilj susreta upoznavanje sa aktuelnim problemima ovih bolesnika i sagledavanje mogućnosti pružanja pomoći.\n– Cilj našeg susreta je da vidimo sa kojim problemima se oni susreću, da vidimo postoji li mogućnost da lokalna zajednica nešto učini kako bi prevazišli bar dio svojih problema, a ujedno i da vidimo koji su to problemi koje treba rješavati na višim nivoima vlasti, odnosno treba li mijenjati zakone i popravljati njihova prava. Za ove bolesnike, izgradnjom hemodijaliznog centra, popravili smo uslove njihovog liječenja, ali oni i dalje teško žive i praktično su invalidi, a nemaju priznat takav status –rekao je Stevanović.\nOn je poručio da će lokalna zajednica uvijek izaći u susret, jednokratnim pomoćima, Udruženju hemodijaliznih pacijenata i najugroženijim hemodijaliznim pacijentima.\nMilošević je, zahvalivši se Stevanoviću na današnjem susretu, istakao da je osnovni problem što nemaju status invalida, a što hemodijalizni pacijenti zapravo jesu.\n– Mi želimo da nas priznaju kao invalide, jer sada nemamo pravo ni na invalidsku penziju, niti subvencije i druge olakšice. Koliko može da se pomogne sa lokalnog nivoa, a ostalo neka se rješava na republičkom nivou. Nama, koji živimo na lijekovima, to bi bila velika pomoć – rekao je Milošević koji je napomenuo da dijalizni pacijenti u okruženju imaju invalidska primanja, odnosno pomoć za tuđu njegu.\nNačelniha Hemodijaliznog centra dr Koviljka Bogićević podsjetila je je centar sa radom počeo 2.novembra 2009. godine.\nOna je istakla da je u prošloj godini bilo oko 12.100 dijaliza i da je kroz Centar prošlo 110 bolesnika, dok ih je trenutno na stalnom tretmanu 85.\nhemodijalizni centar nacelnik opstina zvornik zoran stevanovic zvornik\n27. januara 2015 u 08:26\nPravi gest načelnika opština i lokalne zajednice.\n27. januara 2015 u 10:43\nOvo je primjer kakav treba da bude nacelnik,u sluzbi svih gradjana


Osnivačka Skupština Udruženja inženjera elektrotehnike Srbije (UDIES)\nObaveštavamo članove da je u toku organizovanje Udruženja inženjera elektrotehnike Srbije (UDIES) - dobrovoljne, nevladine, nestranačke, neprofitne organizacije, sa velikim profesionalnim i stručno-naučnim interesima.\nUDIES se formira sa ciljem da se doprinos elektrotehničke struke celokupnom razvoju društva u Republici Srbiji znatno uveća. Sa druge strane, UDIES će svojim postojanjem i aktivnostima, doprineti ličnom usavršavanju svojih članova i afirmaciji profesije, kako u Republici Srbiji, tako i šire.\nOsnivačka Skupština Udruženja inženjera elektrotehnike Srbije (UDIES) biće održana 24.04.2014. godine u 18,00 u svečanoj sali na prvom spratu tehničkih fakulteta u Beogradu, Bulevar Kralja Aleksandra 73.\nPozivamo sve zainteresovane pripadnike elektrotehničke profesije da svojim prisustvom Osnivačkoj Skupštini UDIES uveličaju ovaj značajan događaj.


Niška televizija » Štrajk upozorenja 23. januara\nŠtrajk upozorenja 23. januara\nObjavljeno 17.01.2014. 13:18\nSavez samostalnih sindikata najavio je štrajk upozorenja za 23. januar, kako bi sprečio ulazak Predloga izmena i dopuna Zakona o radu u skupštinsku proceduru. Ovaj zakon nije u interesu radnika, a ukoliko štrajk upozorenja ne spreči raspravu o njemu, u Sindikatu najavljuju generalni štrajk i blokadu saobraćajnica.\nUkoliko Predlog izmena i dopuna Zakona o radu ne bude izbačen iz radne grupe do 20. januara, sledi štrajk upozorenja, kažu u Savezu samostalnih sindikata.\nSindikati najavljuju i generalni štrajk ukoliko jednočasovno upozorenje ne bude imalo efekta.\nU Savezu samostalnih sindikata traže socijalni dijalog u izradi ovog veoma važnog zakona. U njemu bi trebalo da učestvuju i predstavnici sindikata i Unije poslodavaca, kao i Ministarstva rada i socijalne politike.\nDepresija u porastu (VIDEO)\nSaopštenje Lokalnog antikorupcijskog foruma Niša


“Antifašizam je temelj EU. Svi evropski zvaničnici osuđuju fašizam. To su divne reči, ali dela fašizma možemo da vidimo i u komšiluku i svuda u svetu. Zato i jesam uplašena, brinem šta sve može da se dogodi i čime se sve ovo može završiti”, rekla je Rolovićeva za “Večernje novosti”.\n“Zapravo, niko u porodici nije bio zatečen. Apsolutno nismo iznenađeni jer to je samo još jedna u nizu uznemiravajućih vesti koje u poslednje vreme stižu iz Hrvatske. Najviše u stvari zabrinjava to što su na otkrivanju spomenika bili /pevač/ Tompson i neki hrvatski ministri”, rekla je Žana Rolović Nikolić.\nTežinu sadržaja depeše, koja nikada nije objelodanjena, najbolje ilustruju riječi jednog jugoslovenskog ambasadora tog vremena koji je po smrti Vladimira Rolovića njegovoj suprugi Branislavi rekao “Brano, nisam kukavica, ali nikada ne bih bio toliko hrabar da kao Vlado pošaljem takvu depešu”.


Alasima novi prostor za prodaju ribe - završetak radova na rekonstrukciji dela Zemunske pijace početkom septembra - Gradjevinarstvo.rs\nAlasima novi prostor za prodaju ribe - završetak radova na rekonstrukciji dela Zemunske pijace početkom septembra\n05.06.2009. | Danas\nDeo Zemunske pijace na kome se prodaje riba, od 1. septembra dobiće nov izgled. Dragan Pušara, direktor JKP "Gradske pijace", posetio je ju sredu (3. jun 2009. godine) ovu pijacu i predstavio idejno rešenje za njenu rekonstrukciju. Pre dva meseca počeli su razgovori sa alasima koji imaju zakupljene tezge za prodaju ribe, koje nisu u skladu sa sanitarnim i higijenskim uslovima.\n- Rezultat tih razgovora je ideja da se rekonstruiše deo pijace, što podrazumeva tri poluotvorena lokala sa 18 prodajnih mesta za profesionalne ribare. Ta prodajna mesta imaće isto toliko bazena za svežu ribu i frižidera, dve velike ploče sa ledom koje će koristiti svi prodavci, jedan ledomat i prostoriju za čišćenje ribe, a to sve pod jednim krovom. Radovi će početi u naredne tri nedelje, a biće završeni do 1. septembra, kada počinje nova sezona na ribljoj pijaci - rekao je Pušara.\nVrednost radova, u zavisnosti od javnih nabavki, iznosiće oko 2,4 miliona dinara.\nPored nelojalne konkurencije koja se pojavljuje uoči velikih postova, jedan od problema koji muče alase jeste ograda koju je postavio "Parking servis", pa ljudi ne mogu da prolaze, a onemogućeno je i komunalno snabdevanje u jutarnjim časovima. Direktor gradskih pijaca obećao je da će taj problem biti rešen sa gradonačelnikom.\nPušara je rekao da je uređena i cvetna pijaca koja je sada i fizički odvojena od ribara. Postavljen je novi mobilijar, gondole i ramovi i dobijen je novi ambijent kojim su zadovoljni i cvećari i posetioci.\nUskoro mobilne tržnice\nKada je reč o uređenju centralnih gradskih pijaca Skadarlije, Kalenić i Palilulske u trgove, Pušara kaže da je teško ljudima objasniti šta podrazumeva mobilna pijaca. Pijace će ostati istog kapaciteta kao i dosad, s tim što bi se tezge nakon kraja radnog vremena uklanjale, što bi doprinelo boljem iskorištenju javnog prostora, ali i boljim uslovima čišćenja.


Crno-beli se ne šale Kamerunski napadač prvo zimsko pojačanje Partizana! /video/\nPartizan je završio posao sa prvi pojačanjem u zimskom prleaznom roku. Novi fudbaler crveno-belih je postao Leandre Tavamba. Zobacz na Youtube Kamerunski napadač dogovorio je trogodišnju saradnju sa klubom iz Humske, a promocija će biti obavljena u… »\nDnevnik: Tavamba novi napadač PartizanaMondo: Partizan doveo napadača!još 3 povezane\nSportski žurnal 26.11.2016\nParni valjak je na vreme krenuo da ojačava tim pred zimski prelazni rok. Prvi igrač koga je sportski direktor Ivica Iliev „dogovorio“ je snažni napadač iz Kameruna, Lenadre Tavamba. Doskorašnji napadač Kairata danas je u Beogradu dogovorio… »\nHot sport: Stigla potvrda: Partizan dobio prvo pojačanje!Hot sport: Radno u Humskoj: Napadač na korak od potpisa, Grobari su već u euforiji, ali… (video)još 2 povezane\nZakon je jasan: Seminar Sportskog saveza Srbije\nVečernje novosti 26.11.2016\nMinistar omladine i sporta Vanja Udovičić prisustvovao je 11. Nacionalnom seminaru Sportskog saveza Srbije na kome je glavna tema bila primena novog Zakona o sportu. MINISTAR omladine i sporta Vanja Udovičić prisustvovao je 11. Nacionalnom seminaru… »\nDnevnik: Udovičić o primeni novog Zakona o sportuB92: Udovičić o primeni novog Zakona o sportujoš 2 povezane


Počeli radovi na spajanju Herceg Novog na Regionalni vodovod - CdM\nU Tivtu je danas počelo postavljanje vodovodnog cjevovoda kojim će Herceg Novi biti povezan na sistem Regionalnog vodovoda. Građevinski radovi na spajanju opštine Herceg Novi na Regionalni vodovod počeli su u godini u kojoj se obilježava decenija od početka isporuke vode za piće opštinama na Crnogorskom primorju. Postavljanjem cjevovoda završava se prva faza radova izgradnje ovog sistema.\nTekuća godina je godina razvoja Regionalnog vodovoda, jer je pored projekta spajanja Herceg Novog vrijednog oko dva miliona eura, zahvaljujući podršci Vlade Crne Gore i saradnji sa Upravom za saobraćaj Crne Gore, raspisan međunarodni tender vrijednosti 40 miliona eura za izgradnju modernog bulevara na potezu od Jaza do Tivta i drugog cjevovoda Regionalnog vodovoda kojim se povećava kapacitet sistema za opštine Tivat, Kotor i Herceg Novi sa do sada raspoloživih 330 na oko 750 litara u sekundi.\nGeneralni direktor Direktorata za komunalni razvoj u Ministarstvu održivog razvoja i turizma Dragan Asanović je iskazao zadovoljstvo početkom radova i istakao: “Povezivanje opštine Herceg Novi na regionalni vodovodni sistem predstavlja samo prvi u nizu razvojnih projekata koje Regionalni vodovod planira u predstojećem period uz punu podršku Ministarstva i Vlade Crne Gore. Treba istaći da turbulentni period koji je iza ovog Preduzeća, ni u najmanjoj mjeri nije uticao na dinamiku realizacije razvojnih projekata, o čemu svjedoči\ndanašnji početak radova. Spajanjem Herceg Novog na sistem regionalnog vodosnabdijevanja će u potpunosti opravdati njegov naziv”.\nDirektor JP Regionalni vodovod Goran Jevrić je istakao “da je Vlada Crne Gore tokom 2019. godine obezbijedila državne garancije od 24 miliona eura za realizaciju razvojnih projekata, koje će Regionalni vodovod, uz kreditnu podršku EBRD, realizovati za potrebe opština Herceg Novi, Tivat, Bar i Ulcinj.\n“Prije deset godina sve poslove projektovanja i građenja Regionalnog vodovoda su dominantno radile inostrane kompanije, da bi danas, što želim sa posebnim zadovoljstvom da potenciram, sve radove povezivanja Herceg Novog na regionalni vodovodni sistem realizovale kompanije iz Crne Gore: od projektovanja i revizije, do izvođenja radova i nadzora nad radovima. Sve ovo je potvrda da se Crna Gora posljednjih 10 godina izuzetno razvila i promijenila na bolje, a naše kompanije mogu konkurentno i uspješno da se takmiče sa evropskim kompanijama na međunarodnim tenderskim postupcima, uz zadovoljenje standarda odgovornog poslovanja”, istakao je direktor Jevrić.\n“Opština Tivat je u pripremnoj fazi pružila veoma važnu administrativnu i logističku podršku za uspješan razvoj ovog važnog projekta u prvom redu za Herceg Novi ali I Tivat. U saradnji sa EBRD, Opština Tivat će do 2024. godine realizovati projekat “Tivat 100 odsto” što znači da će biti obezbijeđeno vodosnabdijevanje i kanalizaciona mreža i za sva ruralna područja na na tivatskoj teritoriji”, rekao je predsjednik Opštine Siniša Kusovac.\nPotpredsjednica opštine Herceg Novi Danijela Đurović je istakla “Zadovoljstvo nam je da vidimo da se napokon otpočinje realizacija projekat povezivanja Herceg Novog na Regionalni vodovod, posebno ako imamo u vidu da gradjani Herceg Novog već decenijama izdvajaju sredstva za ovu namjenu”.\n“Iako Herceg Novi već nekoliko godina ima uredno snabdjevanje vodom iz Bilećkog jezera, kao i sopstvenog izvorišta Opačica, dodatne količine vode iz Regionalnog vodovoda mogu omogućiti alternativni pravac snabdjevanja i dodatnu sigurnost. Svakako da je naš prioritet dovodjenje vode na poluostrvo Luštica gdje se pored potreba lokalnog stanovništa planira i izgradnja značajnih turističkih kompleksa i dodatne količine vode će upravo biti namjenjenje za ovo područje. Podsjetiću da je još decembra 2013 godine potpisan sporazum o realizaciji projekta povezivanja Opštine Herceg Novi na Regionalni vodovod, koji je ispred Opštine Herceg Novi potpisao tadašnji predsjednik opštine Dejan Mandić. Danas smo u prilici da prisustvujemo i otpočinjanju gradjevinskih radova na povezivanju Herceg Novog što otvara nove investicione mogučnosti i grada, a posebno poluostvra Luštica. U toku je finalizacija projekta vodosnabdjevanja poluostrva Luštica procjenjene vrijednosti 7,8 miliona eura koji će zajednički realizovati Opština Herceg Novi i Vlada Crne Gore i koji će biti povezan upravo na novu trasu Regionalnog vodovoda.Zadovoljstvo mi je da vidim da i pored svih prepreka, ono što smo planirali tada, danas i realizujemo”, rekla je ona.\nZa potrebe priključenja opštine Herceg Novi na regionalni vodovodni sistem neophodno je zgraditi 3,2 km cjevovoda prečnika 500 mm na potezu od prekidne komore Tivat do Opatova, nakon čega će građani Herceg Novog koji žive na rivijeri od Svete Neđelje do Zelenike dobiti 130 l/s vode za piće iz sistema regionalnog vodovodnog sistema. Posebno je važno istaći da će i hercegnovski dio poluostrva Luštica dobijati 70 litara u sekundi, čime će ovaj projekat dodatno unaprijediti ambijent za realizaciju turističkih projekata i na tom dijelu opštine Herceg Novi.\nNa tenderu EBRD za izvođača radova je odabrana za za oko 800.000 eura povoljnija ponuda Konzorcijuma “Indel Inženjering-Ramel-Civil Engineer” iz Podgorice za ukupan iznos od 1.834.096,49 eura sa PDV.\nTagsAleksandar Čvorović Danijela Đurović Goran Jevrić Herceg Novi JP Regionalni vodovod Crnogorsko primorje\nČovjek,prije svega,pa onda stručnjak.Zaveo red i disciplinu.Još H.Novi,i kompletirano je crnogorsko primorje,i nema više zavisnosti od Dubrovnika,Plata,čišćenja cjevovoda i sl.\nJevric, veliki strucnjak!!!\nSamo da ne budemo čekali kao na izgradnju kolektora,koji još nije proradio!


Nova stranka demantuje Antića: Termoelektrane zagađuju šest puta više od dozvoljenog – Gerila\nGerila > Politika > Nova stranka demantuje Antića: Termoelektrane zagađuju šest puta više od dozvoljenog\nobjavljeno na Jan. 31, 2020 u 3:06 pm 04/02/2020\nNova stranka saopštila je da Izveštaj o stanju životne sredine demantuje izjavu ministra rudarstva i energetike Aleksandra Antića da termoelektrane Javnog preduzeća Elektro-privreda Srbije (EPS) nisu doprinele zagadjenju i da nema praškastog zagadjenja vazduha.\nU saopštenju se ta stranka pozvala na Izveštaj o stanju životne sredine iz aprila 2019. godine, tačnije na deo koji se tiče podataka o emisiji praškastih materija iz termoelektrana gde se kao najveći emiteri PM čestica medju EPS-ovim termoelektranama navode TENT A, koja je u 2018. emitovala čak 2.999 tona ovih čestica, i TENT B sa 1.731 tonu.\nDodaju da je i Regulatorni institut za obnovljivu energiju i životnu sredinu naveo da su termoelektrane samo u 2018. godini prekoračile dozvoljene emisije, jer su iste bile šest puta veće od dozvoljene, a na “crnoj listi” našle su se i Toplana Vreoci Kolubara Prerada, Kostolac A2, Kostolac B i TENT A1-A3.\n“A kako je Antić isuviše kratkog pamćenja da bi se sećao izveštaja od pre godinu dana, podsetićemo ga da su i svetske organizacije Health and Environment Alliance, ‘Greenpeace’ i druge, objavile da termoelektrane na zapadnom Balkanu, medju kojima EPS ima ubedljivo najveće kapacitete, ne truju konstantno samo gradjane njihovih država, već ugrožavaju javno zdravlje čitave Evrope. Kako Svetska zdravstvena organizacija ne poznaje termine ‘bezbedno’ ili ‘nisko’ zagadjenje vazduha česticama, prepuštamo ministru da odredi cenu prevremenog odlaska ljudi i dečjih bolesti”, navodi Nova stranka.\nTakodje, ta stranka je podsetila da je protiv Srbije 15. januara pokrenut preliminarni postupak zbog nepoštovanja Direktive o velikim ložištima od strane Sekretarijata Energetske zajednice, organizacije čiji je Srbija član.\n“Toliko o nepostojanju zagadjenja, kako to tvrdi ministar aktuelnog režima, režima koji guši gradjane Srbije, i to ne samo zagadjenim vazduhom, već i gaženjem ljudskih prava, slobode govora, mišljenja, medija, i protiv kojeg se moramo zajedno aktivno izboriti već u mesecima koji su pred nama”, istakla je Nova stranka.\nTagovialeksandar antićnova stranka


Crnadak u BIJELJINI: Nedopustiva dešavanja oko formiranja vlasti :: Dešavanja u Bijeljini ::\n18. februar 2020. / 19:52\nCrnadak u BIJELJINI: Nedopustiva dešavanja oko formiranja vlasti\nPotpredsjednik PDP Igor Crnadak izjavio je danas da su nedopustiva dešavanja oko formiranja vlasti na nivou BiH i u Federaciji BiH, da to traje previše dugo i stvara političke tenzije u čitavoj zemlji.\n– Pozivamo da se vlast formira što prije, odgovornost za to je prije svega na tri stranke koje su taj proces započele i već formirale rukovodstvo Parlamentarne skupštine BiH, ali je neophodno da se taj proces sada dovede do kraja – rekao je Crnadak nakon stranačkog sastanka u Bijeljini.\n– Stari Savjet ministara radi dok se ne izabere novi i teoretski to može da traje u nedogled, ali stav PDP-a je da zbog građana u Republici Srpskoj i FBiH vlast treba da se formira što prije i da u punom kapacitetu počnu da rade nova Vlada Federacije i novi Savjet ministara – poručio je Crnadak.\nOn je rekao da nije ugroženo finansiranje na nivou BiH, da će to biti na dnevnom redu sjednice Savjeta ministara u utorak, 2. jula i da vjeruje kako će proći.\nGovoreći o djelovanju srpskih stranaka na nivou BiH, Crnadak je naveo da postoje dva suprotstvljena bloka koja su na istoj poziciji oko ključnih stvari za Republiku Srpsku – teritorije, nadležnosti, uloge unutar BiH, važnih pitanja poput entitetskog glasanja.\n– To je dobro i biće važno da to demonstriramo i u parlamentu, jer će vrlo brzo doći situacija gdje će u parlamentu trebati 10 glasova protiv nečega što nije dobro. Odgovornost je velika na svakome, a mi ćemo svoj dio odgovornosti ponijeti – rekao je Crnadak.\nŠto se tiče NATO, Crnadak kaže da je stav PDP-a da je loše po Srpsku da u jednom momentu kaže “mi to nećemo” za međunarodne obaveze koje preuzme.\n– To se odnosi na saradnju sa NATO i posebno na provođenje MAP, a rješenje je u tome da se pronađe način kako ispoštovati međunarodne obaveze i zaštiti interese Republike Srpske, a mislim da se to može – ocijenio je Crnadak.\nCrnadak je u Bijeljini razgovarao sa rukovodstvom i aktivistima Gradskog odbora PDP i opštinskih odbora ove stranke u Izbornoj jedinici šest na temu situacije u tim stranačkim odborima i pripreme za Sabor PDP 28. septembra u Banjaluci.\nPotpredsjednici PDP i predsjednik Gradskog odbora stranke u Bijeljini Slaviša Marković rekao je novinarima da u ovom gradu i ovoj izbornoj jedinici PDP ima tradicionalno dobre rezultate za koje očekuje da će biti još bolji na narednim izborima.\nPRVA vaskularna operacija karotidnih arterija u Bijeljini\nKRAJŠUMOVIĆEVA IZ BIJELJINE najbolja fudbalerka Srpske - KRSTAJIĆ Ambasador fudbala\nMARKOVIĆ: Skupština Grada Bijeljina bolji dio vlasti u Bijeljini


► Pokret slobodnih građana: REM da radi svoj posao\n"Koristeći svaki povod, a najčešće bez ikakvog povoda, TV Pink neprekidno prikazuje predsednika Pokreta slobodnih građana Sašu Jankovića na nezamislivo neobjektivne načine i u najnegativnijim kontekstima, u poslednje vreme tvrdeći da je pripadnik nekakve tročlane grupe zaverenika protiv Aleksandra Vučića. I drugi ljudi su izloženi progonu i neistinama koje ih ugrožavaju", piše u saopštenju.\nPodsećajući da zakon mora da važi pođednako za sve i da je obaveza REM-a da sprovodi zakonom određene postupke, Pokret je naveo da se u protivnom obesmišljavaju i zakoni i regulatorne institucije, a žrtve su ne samo ljudi koji trpe progon na nacionalnoj frekvenciji, već i javni interesi i celo društvo.\n19.06.2017, 22:19h DIJASPORA i EU Preporuči\nSaša Janković i PSG moraju da shvate : 1). A.Vučić vodi spoljnu politiku za 10 i za to mu je potrebna lojalna Ana Brnabić na mestu Premijera, ali mu je za unutrašnju ekonomiju, bezbednost, kulturu,.... potreban jak čovek DESNOG CENTRA koji je za EU, ali nažalost takvog nema na političkoj sceni ! 2).Nejasno je kako u državnom vrhu već godinama nema pravog Srbina pravoslavca koji je za EU, gde već živi 2 miliona Srba, koji godišnje šalju rodbini u Srbiji preko 2 milijarde evra, što ne pošalju Rusija i SAD zajedno za 10 godina ! 3).Možda će se takav Srbin pravoslavac (koji je za EU i dobre odnose sa srpskom dijasporom) pojaviti na novim izborima i zajedno sa Vučićem doprineti političkoj stabilnosti u Srbiji !!


Porodično letovanje: (ne)dovoljan budžet od 1000 evra - Turizmo.rs magazin\nŠkolska godina je i zvanično završena, pa bi se moglo reći da upravo sada počinje „turistička sezona u punom jeku“. Najviše cene letovanja su po pravilu od sredine jula do sredine avgusta, ali najveći broj turista do tada već ima uplaćene aranžmane ili čeka takozvane „last minut ponude“.\nPrema mišljenju nekih turističkih agencija, najbolja destinacija u odnosu cene i kvaliteta trenutno je Turska.\n– Za 1.000 evra u Grčkoj se može dobiti samo apartman bez ishrane, ali sa avionskim prevozom. Ukoliko bi četvoročlana porodica išla u Grčku sopstvenim prevozom, onda se za taj novac može dobiti i hotel sa tri zvezdice, na bazi polupansiona. Sa druge strane turski hoteli su poznati po specijalnim uslovima za decu. U većini hotela u ovoj zemlji deca do 15 godina imaju besplatan smeštaj, pa se za 1.000 evra može naći i ponuda na bazi ALL inkluziv usluge dok se u Egiptu, za taj novac može odsesti u hotelu sa četiri zvezdice, na bazi polupansiona“\nIzbor letovanja po ceni od 1.000 evra u velikoj meri zavisi i od uzrasta dece. Oni procenjuju da bi taj iznos bio dovoljan da četvoročlana porodica letuje na Grčkim ostrvima, u apartmanskom smeštaju, sa autobuskim ili sopstvenim prevozom.\nVečitu dilemu turista – First ili Last minute ponuda u agencijama objašnjavaju rečenicom „obe vrste ponuda imaju svoje prednosti“. U First minute ponudama, izbor smeštaja je izuzetno veliki, a cene su niže nego u sezoni, dok su last minut ponude najpovoljnije ali je izbor jako mali.\nOvogodišnji „favorit“ za letovanje, takođe bi bila Turska. „Cene za ALL inkluziv pakete i za hotele i rizortove od četiri i pet zvezdica daleko su niže od bilo koje druge letnje destinacije u Evropi. Takođe, sama ALL inkluziv usluga u Turskoj obuhvata više stvari nego ista takva usluga nekim drugim destinacijama“.\n„Budžet od 1.000 evra i u najjeftinijem delu sezone, za Tursku, bi ipak bio mali i pored toga što u ovoj zemlji svaki hotel ima neke pogodnosti za porodice, kao što su to na primer, popusti do 35 procenata ili besplatan smeštaj za dvoje dece do 14 godina. Na ovoj destinaciji obično se traže hoteli sa uslugom polupansiona i ALL inclusive, koji imaju bogat sadržaj aktivnosti za celu porodicu. Slična situacija je i sa Egiptom, jer i na toj destinaciji većina hotela pruža ALL inkluziv uslugu, 24 sata dnevno“.\n„U Grčkoj se za taj iznos mogu ponuditi apartmani u visokoj sezoni, uključujući autobuski prevoz, dok se za ostrva uglavnom koristi avionski prevoz. Možda bi putnici mogli da razmisle i o Italiji, a ove sezone su u ponudi, hoteli sa tri i četiri zvezdice u Sardiniji“.\nvesti i korisne informacijeall inclusive egipat all inclusive grčka all inclusive tunis all inclusive turska letovanje za porodice porodična letovanja


Web sajt i online trgovina - beglobal\nHome Web sajt i online trgovina\nWeb sajt je online prezentacija vaše kompanije. Danas ne postoji moderna kompanija bez web sajta. Savršen web sajt vodi vašeg korisnika kroz ceo proces, od predstavljanja vaše kompanije do kupovine proizvoda ili usluge.\nKoraci u izradi web sajta\nPrvi korak podrazumeva da napravimo detaljnu analizu klijenata i konkurencije, što nam daje polaznu tačku za planiranje korisničkog iskustva i izgleda web sajta.\nKljučni korak u razvoju web sajta je dizajn web sajta i korisničko iskustvo. Ovde koristimo početne tačke iz prvog koraka i prilagođavamo rešenje željama klijenata.\nRAZVOJ I OGLAŠAVANJE\nNa kraju se prati razvoj i izgled stranica web sajta, ali nakon ovog koraka naš rad još uvek se ne završava. Mi vam pomažemo da održavate vaš web sajt i osiguramo vašu strategiju digitalnog marketinga.\nVaš web sajt ili online prodavnica će biti razvijena na jednom od najpopulnijih tzv. open source sistema. Mi ćemo izabrati onaj sistem koji naviše odgovara vašim potrebama i budžetu. Svi sistemi su izuzetno fleksibilni, što podrazumeva da možemo u potpunosti ispuniti vaše želje.


"Imali smo borbenost i požrtvovanje, igrači su ušli u utakmicu sa dovoljno emocija. To sam im tražio i prošli put, ali ne može se to uvek imati. Večeras smo igrali u dobrom ritmu, naravno uz odredjene padove koji će nam se sigurno dešavati u toku sezone", rekao je Jovanović na konferenciji za novinare posle utakmice.\n"Moram da budem zadovoljan. Kada imate petoricu igrača na terenu koji\nse bacaju za loptu ne možete da ne budete nezadovoljni borbenošću",\nNa novinarsko pitanje koliko mu prija što su navijači večeras skandirali njegovo ime, Jovanović je ponovio nepisano pravilo Košarkaškog kluba Partizan da je publika "šesti igrač".\n"Znam da su ljudi koji vole Partizan došli da pomognu klubu. Otišlo je mnogo igrača, pre svega Dule (trener Duško Vujošević). Osetili su da nam treba podrška. A to što mi skandiraju ime, ja sam pre svega oprezan čovek i znam koliko treba da se uradi da bi se to opravdalo, pa me više opterećuje nego što mi prija, jer i ostali igrači znaju šta treba da se radi da bi se to opravdalo", rekao je kroz osmeh Jovanović.\nTrener devetostrukog uzastopnog šampiona Srbije rekao je da su timu hitno potrebni igrači na poziciji plejmejkera i krilnog centra, kao i da je klub "blizu rešavanja" pozicije kreatora igre.\nTrener Hemofarma Željko Lukajić rekao je da njegov novi tim treba mnogo da radi i da mu je potrebna hrabrost u napadu.\n"Ako bih mnogo pričao o utakmici to bi bilo pravdanje, ali istina je da imamo nov tim, da smo promenili mnogo igrača i da treba mnogo da radimo. Pre svega nam je potrebna odlučnost, koncentracija i hrabrost u napadu, jako smo blokirani, treba nam vodja ne samo sa unutrašnjih nego i sa spoljnih pozicija u timu", rekao je Lukajić.\nTrener ekipe iz Vršca rekao je ekipa ima objektivne probleme, ali je naglasio da nema zacrtane ciljeve.\n"Mi nemamo ciljeve nego smo sami sebi zadali zadatke da idemo korak po korak i da se trudimo da budemo bolji", rekao je Lukajić.


Uskoro brza saobraćajnica Obrenovac – Ostružnica | Energetski portal Srbije\nUskoro brza saobraćajnica Obrenovac – Ostružnica\nPredsednik opštine Obrenovac Miroslav Čučković izjavio je da je danas raspisan tender za projektovanje brze saobraćajnice Obrenovac – Barič – Duboko – Umka – Ostružnica.\nU pitanju je, dodao je, deonica od 14 kilometara koja će omogućiti da se zaustavi trenutno najveće klizište u Evropi, koje se nalazi na toku reke Save u mestu Duboko.\n„Takođe, pružiće se i mogućnost da ljudi iz ovog dela Beograda, koji gravitira ka Čukarici do auto-puta „Miloš Veliki”, dolaze novim putem. Paralelno sa tim imaćemo i saobraćajnicu koja vezuje Surčinsku petlju i ulice Vojvođansku i Jurija Gagarina. Na taj način će spoljašnji prsten oko Beograda dobiti potpuno novi tok i osigurati pre svega bezbednost učesnika u saobraćaju, ali i omogućiti brži dolazak Obrenovčana do centra Beograda“, pojasnio je Čučković.\nPodsetimo, novi ministar građevinarstva, saobraćaja i infrastrukture Tomislav Momirović prvi put je u ponedeljak bio na terenu i tom prilikom kontrolisao radove na velikim projektima.\nOn je posetio gradilište deonice autoputa „Miloš Veliki“ od Preljine do Požege od 30,9 km, gde je dobio potvrdu od izvođača da će ta deonica biti gotova do kraja 2021.\n„Ovo je moja prva aktivnost kao resornog ministra. Ostvarili smo mnoge uspehe na polju instrastrukture, ali nijedan uspešan projekat nije tako vidljiv kao autoput „Miloš Veliki“, rekao je Momirović za Tanjug, nakon sastanka sa predstavnicima kineske kompanije CCCC i obilaska radova na tunelu Laz, koji će biti jedan od najvećih tunela u Srbiji od skoro tri kilometra dužine.\nFoto-ilustracija: Unsplash (Ricardo Resende)\n„Da mi je neko pričao pre desetak godina da će taj autoput postojati i da ćemo stajati ovde, rekao bih da je to nemoguće“, naveo je ministar građevinarstva.\nIzrazio je zadovoljstvo dinamikom izvođenja radova na deonici Preljina – Požega, gde se trenutno izvode radovi na tunelima Laz i Munjino Brdo. Ističe da je izvođač pokazao ozbiljnost i kvalitet, na čemu je zahvalio kineskoj kompaniji, kao i investitoru Putevima Srbije.\nbrza saobraćajnica Obrenovac-Ostružnica


Ujedinjene nacije odbacile zahtev Tajvana da postane član svetske organizacije\nUjedinjene nacije su odbacile zahtev Tajvana da postane član svetske organizacije, uz obrazloženje da se pridržavaju politike "jedne Kine" i da zvanično priznaju samo vladu u Pekingu. Ured UN za pravna pitanja odbacio je 15. molbu Tajvana za prijem u UN od 1971. godine, navedeno je na veb sajtu UN. Kina i Tajvan su se odvojili posle gradjanskog rata 1949. godine, a Tajvan je do 1971. imao mesto u UN. Te godine je, medjutim, usvojena rezolucija kojom je Peking proglašen jedinim zvaničnim predstavnikom Kine i Tajvana, koji su priznati kao jedan entitet, a Tajvan je izgubio pravo na sedište u UN.\nOstrvo je 19. jula podnelo zahtev za prijem u članstvo UN, u skladu s politikom predsednika Tajvana Čena Šui-bjana, koji se zalaže za zvanično proglašenje nezavisnosti.Čen je u junu najavio da namerava da sazove referendum na kojem bi se stanovnici Tajvana izjasnili o nezavisnosti ostrva, čime bi, praktično, održali zahtev za ulazak u UN.Čenov portparol Dejvid Li izjavio je danas da odluka UN neće uticati na plan o održavanju referenduma.


Zbog niskih plata 7. juna štrajk upozorenja - Glas Srpske\nZbog niskih plata 7. juna štrajk upozorenja\nD. O. 01.06.2019 11:02\nBanjaluka - Predstavnici sindikata “Željeznica Republike Srpske” najavili su da će 7. juna stupiti u štrajk upozorenja, ukoliko radnicima tog preduzeća ne budu povećane plate. Predsjednik Samostalnog sindikata transportne djelatnosti Zlatko Marin rekao je da je ta odluka donesena u petak na sastanku sindikata ŽRS-a.\n- Razlog je taj što nismo dobili povećanje plate, koja unazad deset, jedanaest godina nije povećana, već je samo smanjivana - naglasio je Marin.\nOn je naveo da su sindikati “Željeznica” još na prošlom sastanku uputili zahtjev Ministarstvu saobraćaja i veza RS, tražeći da bude obavljen razgovor o povećanju plata, ali da nisu dobili odgovor.\n- U dogovoru sa upravom ŽRS-a dobili smo obećanje da će plate biti povećanje u prosjeku za deset odsto, ali se to još nije desilo. Odgovorili su nam da nisu dobili potpise relevantnih faktora, a mi smatramo da je to Vlada i da je jedina adresa koja to može riješiti - istakao je Marin.\nMinistar saobraćaja i veza RS Neđo Trninić u petak je razgovarao sa rukovodstvom “Željeznica”, gdje je, kako kaže, dogovoreno da zbog dobrih rezultata poslovanja u proteklom periodu radnici mogu dobiti stimulacije na plate.\n- Dogovoreno je sa upravom ŽRS-a da odredi radnicima stimulativni dio na plate. Ne povećanje plata, već stimulacije. Uprava ovog preduzeća sada treba da se dogovori sa predstavnicima sindikata kolika će ta stimulacija biti, ali trebalo bi da ide do deset odsto - rekao je Trninić.


Dani Srpske u Privrednoj komori Srbije | Privredna Komora Republike Srpske\nDani Srpske u Privrednoj komori Srbije\nBy Gordana Višekruna 16/03/2017 Novosti iz Komore, slide No Comments\nRepublika Srpska ima najveću robnu razmjenu sa Srbijom, što dovoljno govori o potrebi za održavanjem skupova dvije komore, izjavio je predsjednik Privredne komore Srpske Borko Đurić.\nNa ovaj način mogu se stvoriti uslovi da se saradnja Srpske i Srbije značajno unaprijedi, rekao je Đurić novinarima, pred početak skupa „Dani Srpske u Privrednoj komori Srbije“.\n„Ovo je danas prilika da kažemo šta je neophodno učiniti da bi se raspoloživi resursi stavili u funkciju potreba privrede, te kako da obezbijedimo viši stepen iskorišćenosti tih resursa“, rekao je Đurić.\nOn je dodao da s obzirom na to da su Srpska i Srbija po mnogim stvarima upućene jedna na drugu ne vidi nijedan opravdan razlog da se ne učini više na tom planu, što bi dovelo do daleko boljih rezultata.\n„Dobro je što se u posljednje vrijeme i politički faktor odvažio da prizna da je neophodno uraditi kvalitetne putne komunikacije kako bismo obezbijedili kvalitetniji protok robe, ljudi i kapitala“, rekao je Đurić.\nDirektor sektora za ekonomske odnose sa inostranstvom Privredne komore Srbije Nenad Đurđević istakao je da je značaj ovog skupa veliki, jer je uspio da okupi preko 80 kompanija iz Srbije koje će se na ovaj način upoznati sa potencijalima opština u istočnom dijelu Republike Srpske.\n„Videćemo koliko te kompanije mogu biti prisutne u tim opštinama, odnosno, da li mogu da naprave neke poslove u tim opštinama“, rekao je Đurđević.\nOn je dodao da je Privredna komora Srbije uspjela da animira značajne institucije države Srbije, kako bi napravili sinergiju i vidjeli da li bi kompanije koje prepoznaju svoj interes da rade u tom dijelu Srpske i BiH mogle da dobiju određena sredstva ili podsticaj kao garanciju za njihov rad.\n„Srbija prema Republici Srpskoj ima suficit u 2016. godini u razmeni koja ukupno iznosi 600 miliona evra. Suficit je na strani Srbije, razmena je povećana za sedam odsto i jednostavno postoji potreba i u Srpskoj i u BiH da se taj disbalans promeni“, naveo je Đurđević.\nOn je precizirao da se 400 miliona iz Srbije izvozi u Srpsku, dok se 200 miliona uvozi, što je značajna razlika.\nPrema njegovim riječima, problem ekonomija Srpske i Srbije je taj što su okrenute ka sličnim proizvodima, poljoprivredi, hemijskoj industriji, konditorskoj industriji, te da je za promenu disbalansa u razmjeni, potrebna drugačija paradigma ekonomskog rasta.\n„Privredna komora Srbije radi na tome i pokušava da poveže ekonomije zemalja zapadnog Balkana, ne samo Republike Srpske, BiH i Srbije. Ako bi neki od ovih projekata kolega iz opština istočne Srpske urodili plodom, korak po korak možemo doći do smanjivanja tog disbalansa“, rekao je Đurđević.\nOn je dodao da postoje veliki potencijali u tim opštinama, kao i mogućnost da se preko njih snabdijeva tržište i u Federaciji BiH i u Hrvatskoj, te da smatra da ti potencijali nisu iskorišćeni.\n„Te opštine su bile okrenute većinom ka Srbiji, i mi kroz ovu našu aktivnost hoćemo da predstavimo činjenicu da Sarajevo sa pola miliona stanovnika ima potrebu za prehrambenim proizvodima, što bi trebale iskoristiti, naročito opštine koje su bliže Sarajevu“, rekao je Đurđević.\nOn je dodao da je Srbija zbog činjenice da srpski narod živi sa obje strane Drine posebnu pažnju usmjerila na opštine u Srpskoj i da su organizovali da se danas posebno predstavi projekat Podrinje.\nNa skupu u Beogradu investicione potencijale predstaviće Vlasenica, Zvornik, Sokolac, Han Pijesak, Milić, Istočna Ilidža, Pale, Istočni Stari Grad i Istočno Novo Sarajevo.


Dr Semir Osmanagić - Teorija zavjere 6 - tema: Piramide - Welcome to the official web page of the 'Archaeological Park: Bosnian Pyramid of the Sun' Foundation / Dobrodošli na službenu web stranicu Fondacije 'Arheološki park: Bosanska piramida Sunca'al Park: Bosnian Pyramid of the Sun Foundation\nDr Semir Osmanagić je osoba koja je okrenula naopačke sve ono sto smo do sada poznavali kao istoriju. Ovo ga je svakako preporučilo za gosta u emisiji Teorija zavjere koju uređuje i vodi Vanja Elez. Šta je skriveno od nas u istoriji? Ko je pisao zvaničnu istoriju? Zašto nas uče pogrepnim stvarima? Ovo su samo neke od tema koje smo obradili u ovoj emisiji Teorija zavjere.


Naslov komentara: Definicija ljubavi Fri Mar 13, 2009 11:48 pm\nLjubav je emocija, ali i motiv (strast, potreba, težnja), čija je glavna odlika snažna naklonost subjekta prema nekom privlačnom predmetu, pojavi ili biću. Ljubav prema drugoj osobi uključuje osjećanje nježne privrženosti, zaokupljenost njenom ličnošću, zainteresovanost za njene potrebe, želje i misli, nesebičnu brigu za njenu sreću i strasnu želju da odnosi budu što prisniji. Udaljenost ili privremena razdvojenost od voljenog objekta može da rasplamsa osećanje ljubavi.\nPostoje, u zavisnosti od objekta, brojne vrste ljubavi: roditeljska, partnerska,za domovinom itd... U psihoanalizi označava libidinalnu strast, istovremeno nježnu, bestijelesnu, s jedne, ali i tijelesnu, čulnu, s druge strane; infantilnu i zrelu; normalnu i abnormalnu, koja je uvek usmerena ka pribavljanju intenzivnog zadovoljstva. Sigmund Frojd (Freud) osijećanju ljubavi pristupa sa razvojnog gledišta. Prvi vid ljubavi je primarni narcizam. Sa uspostavljanjem odnosa prema objektima, ego će nastojati da se svakog prijatnog objekta domogne i unese ga u sebe.\nTek u pubertetu, spajanjem čulne i nježne komponente (koje su razdvojene zabranom incesta još u ranom detinjstvu), nastaje normalna, zrela ljubav. Po Erihu Fromu (Fromm), ljubav je „jedini zdravi i zadovoljavajući odgovor na problem ljudskog postojanja“, a zrela ljubav zadovoljava osnovnu ljudsku potrebu za povezanošću sa drugima, uz očuvanje identiteta ličnosti. Ljubav kao „doživljaj pojačane vitalnosti i moći“, koja pojedinca ispunjava radošću, nema svoj korijen u biološkoj, već u psihološkoj potrebi čovijeka da riješi problem svoje egzistencije.\nBitne komponente ljubavi su davanje, briga, odgovornost, poštovanje i poznavanje. Ako pokušavate da definišete vaš odnos sa partnerom, uzmite u obzir ove (ali i ne samo ove) elemente i pokušajte sagledati da li su i u kojoj mjeri oni prisutni u vašem odnosu. Nedostatak ili manja prisutnost nekog od ovih elemenata ne znači da ljubav ne postoji, ali to može da znači da ona ne postoji u svojoj sveobuhvatnosti kako je shvataju pisci, pesnici i drugi umjetnici ili stvaraoci koji se tom temom bave.\nLjubav je osijećaj prijatnosti i prisustvu voljene osobe.\nNaslov komentara: Re: Definicija ljubavi Sat Mar 14, 2009 12:02 am\nNaslov komentara: Re: Definicija ljubavi Sat Mar 14, 2009 12:04 am\nLjubav je ono sto ja osjecam prema mm\nNaslov komentara: Re: Definicija ljubavi Sat Mar 14, 2009 12:15 pm\nNaslov komentara: Re: Definicija ljubavi


Dvostruki oružani napad u Avganistanu\nAmerički vojnici i pripadnici avganistanskih bezbednosnih snaga na zadatku u Kabulu\nU dva odvojena napada na pripadnike koalicionih snaga juče je ubijeno šest američkih vojnika, saopštili su vojni zvaničnici.\nAvganistanski vladini službenici su juče, u dva odvojena napada, ubili šest američkih vojnika, saopštili su američki i avganistanski vojni zvaničnici.\nU sinoćnjem napadu u pokrajini Helmand avganistanski civillni službenik, zaposlen u bazi NATO-a, pucao je na pripadnike koalicionih snaga, ubivši tri američka vojnika. Prethodno je, u tom području, avganistanski policijski komandant ubio tri pripadnika specijalnih snaga.\nVlasti navode da je komandant pozvao marince na večeru na svom kontrolnom punktu, pucao na njih, a zatim pobegao s mesta zločina. Portparol Talibana saopštio je da se napadač pridružio pobunjenicima. To je četvrti put ove nedelje da su međunarodne snage bile meta napada avganistanskih kolega.\nPortparol Alijanse, general Ganter Kac, kazao je međutim novinarima u Kabulu da je riječ o izolovanim incidentima koji ne predstavljaju odraz ukupne situacije u Avganistanu, te da neće uticati na predaju bezbjednosnih dužnosti.


Rijeka osvojila titulu Evropske prestonice kulture 2020 - Diplomatic portal\nCroatia Rijeka osvojila titulu Evropske prestonice kulture 2020\nRijeka osvojila titulu Evropske prestonice kulture 2020\nTitulu Evropske prestonice kulture 2020 osvojio je grad Rijeka programom “Luka različitosti”. Rijeka je prvi hrvatski grad koji je dobio titulu evropske prestonice kulture, koju će poneti 2020. godine sa jednim irskim gradom (u konkurenciji su Golvej, Limerik, i zajednički Veksford, Voterford i Kilkeni).\nEvropski komesar za obrazovanje, kulturu, mlade i sport Tibor Navračič čestitao je Rijeci na uspešnoj kandidaturi, navodeći da će, s obzirom da je to prvi hrvatski grad koji nosi titulu EPK, biti u središtu evropske pažnje i cela zemlja, kao najmlađa članica EU.\nProjektom “Rijeka – luka različitosti”, čiji je budžet predviđen u iznosu od oko 30 miliona evra, predviđeno je, između ostalog, da područje bivšeg industrijskog kompleksa “Rikard Benčić” postane kulturni centar u čijem će krugu biti smeštena Gradska knjižnica Rijeka, Muzej grada Rijeke, Muzej moderne i suvremene umjetnosti, te Đečji centar za kulturu i edukaciju.\nOsnove koncepta i četiri osnovne programske teme kandidature Rijeke za EPK su luka, voda, rad i različitost, koje su duboko utkane u istorijski identitet tog grada, kao i u same temelje EU: multikulturalnost, raznolikost, tolerantnost, otvorenost za dijalog i saradnju. Nezavisno od političke volje i demokratske tradicije, te vrednosti nisu zagarantovane zauvek, već ih, kako je navedeno u programskom konceptu kandidature Rijeke, treba braniti promišljanjem, vrednovanjem i zastupanjem iz umetničke i kulturne perspektive – upravo zbog stvarne i stalne opasnosti da budu ugrožene, pogotovo u okolnostima dugotrajne ekonomske krize.\nKanditure su, uz Rijeku, Dubrovnik, Pulu i Osijek, koji su ušli u drugi krug, podneli bili i Đakovo, Split, Varaždin, Zadar i Zagreb.


RTCG - Radio Televizija Crne Gore - Nacionalni javni servis :: Društvo :: Ojačanja koordinatorska i nadzorna uloga\nASK 14. 03. 2019. 17:23 >> 16:50 0\nOjačanja koordinatorska i nadzorna uloga\nProjektom Podrška implementaciji mjera integriteta ojačana je koordinatorska i nadzorna uloga Agencije za sprečavanje korupcije (ASK) za efikasnije sprovođenje planova integriteta u crnogorskim institucijama, saopštio je direktor tog organa, Sreten Radonjić.\nOn je danas, na konferenciji povodom predstavljanja rezultata IPA tvining projekta, ukazao na izuzetno visok procenat ispunjavanja tih obaveza, a potvrda toga je podatak da je oko 98 odsto organa vlasti imenovalo menadžera integriteta i donijelo plan integriteta.\n“Kroz taj projekta ojačana je koordinatorska i nadzorna uloga ASK-a za efikasnije sprovođenje planova integriteta u crnogorskim institucijama, koje su imale zakonsku obavezu usvajanja planova, imenovanja menadžera integriteta i donošenja izvještaja o sprovođenju planova integriteta”, rekao je Radonjić.\nKako je naveo, u okviru projekta je analizirana zakonska regulativa i njena primjena u oblastima javne nabavke, privatizacije, zdravstva i prosvjete, što će, kako je ocijenio Radonjić, doprinijeti otklanjanju rizika od korupcije u institucionalnom i zakonskom okviru i dodatnom jačanju integriteta u tim oblastima.\nOn je kazao da su osnaženi i kapaciteti Agencije za primjenu zakonskih odredbi koje se odnose na postupanje po prijavama i zaštiti zviždača.\n“Na osnovu analiziranih zakonskih odredbi i njihove tekuće primjene, date su preporuke za unaprjeđenje, koje će poslužiti u formulaciji predloga za izmjene i dopune Zakona o sprječavanju korupcije u dijelu prijava i zaštite zviždača”, rekao je Radonjić.\nKako je dodao, kroz projekat je započela i snažnija promocija instituta i zaštite zviždača u privatnom sektoru.\nRadonjić je kazao da je, kada je u pitanju lobiranje, akcenat stavljen na podizanju svijesti opšte i zainteresovane javnosti o djelatnosti lobiranja.\n“Sagledana je i zakonska regulativa, sve u cilju obezbjeđivanja njene snažnije primjene. I na ovom planu je evidentan napredak u odnosu na prethodni period, pa je do danas u registar lobista Agencije upisano šest lobista i jedno pravno lice”, naveo je Radonjić.\nPrema njegovim riječima, međunarodna saradnja i stalno jačanje kapaciteta uz veliku transparentnost rada Agencije među ključnim su prioritetima tog organa.\nRadonjić je kazao da je zadovoljan što je taj projekat omogućio razmjenu iskustava između italijanske i crnogorske Agencije i ujedno pomogao ASK-u da u proteklom periodu postigne konkretne i mjerljive rezultate po svim oblastima rada koje su bile obuhvaćene ciljevima i mjerama projekta.\nOn je poručio da je Agencija, od svog osnivanja, dala veliki doprinos borbi protiv korupcije, i neselektivnom i dosljednom primjenom zakona iz svoje nadležnosti doprinijela jačanju transparentnosti rada javnog sektora.\nRadonjić je podsjetio da je na osnovu odluka i mišljenja Agencije u odnosu na javne fukcionere, 226 javnih funkcionera različitih kategorija podnijelo ostavke ili razriješeno od strane organa vlasti.\n“Zbog kršenja antikorupcijskih zakona iz svoje nadležnosti, Agencija je pokrenula 1.655 prekršajnih postupaka, a nadležni sudovi su izrekli novčane kazne u iznosu od 354 hiljada EUR”, dodao je on.\nAgencija je, naveo je Radonjić, evidentirala i veliko povećanje broja prijava zviždača u prošloj godini u odnosu na prethodni period, što govori o povjerenju građana u rad tog organa.\nPrema njegovim riječima, prema rezultatima istraživanja javnog mnjenja koje je Agencija objavila u decembru prošle godine, 66,4 odsto građana procjenjuje da je ASK doprinio sveukupnoj borbi protiv korupcije u Crnoj Gori.\n“Povjerenje u rad Agencije u borbi protiv korupcije i u ovom, kao i prethodnim godišnjim istraživanjima ima više od 60 odsto ispitanika. Agencija je i u ovom istarživanju na prvom mjestu među institucijama u koje bi građani imali najviše povjerenja u slučaju da se odluče da prijave korupciju”, dodao je Radonjić.\nOn je poručio da će Agencija nastaviti da intenzivno sprovodi međunarodnu saradnju i biće pouzdan partner domaćim i međunarodnim subjektima na planu prevencije korupcije, što je zajednički cilj na putu Crne Gore u evropskim integracijama.\nAgencija će, dodao je Radonjić, ostati posvećena unaprjeđenju prakse u skladu sa najboljim iskustvima i standardima Evropska unija (EU).\nProjekat “Podrška implementaciji mjera integriteta”, finansirala je EU, a Agencija je realizovala od aprila 2017. godine, u saradnji sa tvining partnerom Nacionalnom agencijom za borbu protiv korupcije Italije.\n"Bez političkog uticaja na ASK"\n10. 04. 2019. 5\nNeodgovorno bi bilo da podnesem ostavku\n14. 03. 2019. 5\nMANS podnio krivičnu prijavu protiv Radonjića


Solitaire na iPhone i Androidu - Otkup mobilnih telefona Beograd\nMicrosoft je svoju čuvenu igru Solitaire, sa Windowsa sada doneo i na mobilne telefone, tačnije na Android i iPhone (iPad) uređaje. Nova (stara) igrica je besplatna za preuzimanje sa Apple store i Play prodavnice, a do kraja godine je svima koji instaliraju Soliter, omogućeno uživanje u premium verziji (bez reklama).\nSvi korisnici PC računara se rado sećaju ove sistemski preinstalirane igrice koju su više od 25 godina, desetine miliona korisnika širom sveta svakodnevno igrale (jedna je i od omiljenih igrica zaposlenih u našim javnim preduzećima, godinama unazad, pssst).\nMicrosoftova nova Solitaire verzija donosi pet besplatnih igara: Klondike, Spider, Freecell, Tripeaks i Pyramide.\nOva mobilna aplikacija takođe donosi i dnevne izazove za svih pet igara, koje igračima daju bedževe i nagrade. Tu je čak i Xbox Live integracija koja uključuje i dostignuća, takmičenja i sinhronizovanje napredovanja igre.\nTags: Android, iOS, iPhone, MIcrosoft, solitaire, Windows


BEOGRAD - Švajcarski franak i japanski jen su ojačali jer su se investitori okrenuli ka sigurnijoj imovini, usled opreza u pogledu napretka pregovora za postizanje sveobuhvatnog trgovinskog sporazuma između Sjedinjenih Država i Kine.\nTe dve valute koje se smatraju sigurnim utočištem, kao i američki dolar, oštro su pali u petak jer je optimizam po pitanju američko-kineskih trgovinskih pregovora, zajedno sa obnavljanjem pregovora o Bregzitu između Evropske unije i Britanije ohrabrio investitore da ulažu u rizičniju imovinu.\nAmerički predsednik Donald Tramp je objavio tokom vikenda da su Vašington i Peking postigli "prvu fazu" trgovinskog sporazuma. Međutim, u ponedeljak je to raspoloženje prešlo u obazrivost u, inače, mirnom početku nedelje na deviznim tržištima.\nAnalitičari kažu da delimičnom dogovoru između dve najveće svetske ekonomije nedostaje suština, pri čemu je ostvaren ograničen napredak u strukturnim pitanjima, poput transfera tehnologije.\nJen je porastao za 0,3 odsto i zaključen je na 108,15 jena za dolar, udaljivši se od dvoipomesečnog minimuma koji je zabeležen u petak.\nEvro je pao 0,2 procenta na 1,1014 dolara nakon čega se blago oporavio, dok je dolar ojačao za 0,1 odsto u odnosu na korpu valuta na 98 poena.\nŠvajcarski franak je ojačao za 0,2 posto u odnosu na evro, na 1,0855 franaka.\nDomaće međubankarsko devizno tržište otvorilo se u ponedeljak na nivou od 117,30/60. Tokom prepodnevnog dela trgovanja dinar je bio stabilan.\nObim zabeležen na međubankarskom tržištu do 12,30 časova iznosio je pet miliona evra po prosečnom kursu od 117,4700. Tokom popodnevnog dela trgovanja dinar je bio stabilan. Tržište se zatvorilo na nivou od 117,30/60.\nObim na međubankarskim prekonoćnim pozajmicama (BEONIA) iznosio je 756 miliona dinara na nivou od 1,26 do 1,27.


Ujka sem ka`njava i saveznike\nUjka sem kažnjava i saveznike\nAmerika nema milosti ni prema sopstvenim saveznicima kada je u pitanju njen interes. Na početku rata protiv Iraka koji Nemačka i Francuska nisu htele da podrže, Sjedinjene Američke Države su ovim zemljama uvele ekonomske sankcije. Još pre početka rata, evropski TV kanal "Euronews" pokazao je slike pojedinih ameriikih "patriota", trgovaca i vlasnika restorana kako ispred svojih radnji na sred ulice prosipaju francusko vino i nemački rizling, ili ih jednostavno izbacuju iz upotrebe po ameriikim restoranima. "Njujork Post", visokotiražni dnevni list pozvao je na bojkot nemačkih proizvoda, a pokrenut je i sajt www.germanystinks.com (u prevodu: Nemačka smrdi) koji je objavljivao spisak alternativnih proizvođača koji mogu da zamene nemačke.\nAmerički kongresmen Robert Veksler tvrdio je u to vreme da vidi jednu "vrlo duboku pukotinu" u ekonomskim odnosima dve zemlje "koja neće skoro moći da se zakrpi." Mnogi američki privrednici takođe su rešili da se obračunaju sa "neposlušnim Nemcima" pa su krenuli u prodaju nemačkih akcija.\nDa bi smanjio štetu, nemački lobi u Americi "Atlantski most" e.V. je u dnevnoj novini "Njujork Tajms" objavio oglas preko cele strane, za koji je platio čak 140.000 dolara. U oglasu se patetično podsećalo na američko-nemačko prijateljstvo u proteklom periodu, posebno u vreme "hladnog rata".\nPosle uspešne okupacije Iraka, administracija iz Vašingtona je iz poslova obnove ratom i sankcijama uništene zemlje potpuno isključila nemačke i francuske firme. Velikim ameriičkim korporacijama koje su međusobno delile kolač vredam više milijardi dolara bilo je čak izričito zabranjeno da nemačke firme uzimaju kao podizvođače ili da od njih kupuju robu koja može da se nabavi i u drugim državama.\nBivši ministar spoljnih poslova Henri Kisindžer jednom prilikom je rekao: "Nije lako biti naš neprijatelj, ali je još teže našim saveznicima."


Austrijski plan ne odgovara realnom stanju\nMimoza Kusari, portparol vlade Kosova, kaze da je premijer Bajram Redzepi informisao sefa austrijske diplomatije o stavu Vlade prema datom planu, isticuci da se samo odredjeni delovi plana mogu razmatrati. Prema recima Kusari plan, kojim se predlaze odlaganje resavanja konacnog statusa, nije u skladu sa realnim stanjem, s obzirom da razvojni i integracioni procesi na Kosovu zavise od konacnog statusa: “U planu nedostaje resavanje odredjenih problema u vezi sa konacnim statusom Kosova. Kao dokaz za to jeste da su ekonomski i bezbednosni problemi direktno povezani sa definisanjem konacnog statusa”, kaze Kusari.\nRamus Tahiri, savetnik predsednika kosovskog parlamenta, kaze da austrijski plan ne odgovara kosovskoj realnosti i ne predlaze konkretna resenja za postojece probleme: “Plan nije dobar jer u osnovi nema kosovske karakteristike, a kosovski problem zeli da postavi kao srpsko-albanski problem. Drugi razlog je taj sto su manjine na Kosovu u manjem broju i da kao takve ne mogu da organizuju politicko-teritorijalnu autonomiju”, kaze Tahiri.\nPredstavnici srpske zajednice na Kosovu kazu da je takav plan prihvatljiv, ali dodaju da zabrinjava deo koji istice da je neophodno da kosovske institucije dobiju ovlascenja. Gojko Savic, clan predsednistva kosovske skupstine iz koalicije “Povratak”: “Tu ima nekih realnih stvari, kada se govori o vecoj autonomiji Srba na Kosovu. S druge strane zabrinjava malo cinjenica da jos vecu ingerenciju hoce da daju albanskom stanovnistvu i institucijama da preuzmu odgovarajuce obaveze oko Kosova”.\nPrema recima Mimoze Kusari, Kosovo radi na ispunjenju standarda, sto je plan americkog drzavnog podsekretara za politicka pitanja Marka Grosmana. Taj plan predvidja da 2005. godine pocnu razgovori o konacnom statusu Kosova: “Austrijski dokument je radni dokument na kome se jos moze raditi, dok plan Grosmana daje nadu da ce se odrediti konkretan datum za razmatranje pitanja kako ici dalje”, kaze Kusari.\nPrema recima Savica pojavljivanje raznih planova za resenje situacije na Kosovu znaci da se rasprava o kanacnom statusu Kosova priblizava: “Ne samo sto se na neki nacin rasprava priblizava, nego se pojavljuju planovi, kao sto je ovaj. S druge strane pojavljuju se i drugi planovi. Sama albanska strana je dala odredjene planove poput plana za decentralizaciju. Sve to ukazuje da su sve stvari u pravcu resavanja statusa koji se ocekuje vec naredne godine”.


Putin: Evropa nije spremna za dijalog sa Rusijom - 26.05.2016, Sputnik Srbija\nPredsednik Rusije Vladimir Putin pozvao je na stvaranje zone ekonomske i humanitarne saradnje na prostoru od Atlantskog do Tihog okeana. Ruski lider je istakao... 26.05.2016, Sputnik Srbija\n08:20 26.05.2016 (Osveženo: 09:55 26.05.2016)\n© Fotohost-agentstvo / Uđi u foto-galerijuPredsednik Ruske Federacije Vladimir Putin\n26 Maj 2016, 07:00\nOvaj posao je od posebnog značaja u savremenim uslovima kada se Evropa suočava sa rastućom konkurencijom drugih centara uticaja. Predsednik je podsetio da su na jubilarnom samitu Rusija—ASEAN, koji je nedavno održan u Sočiju, strane „konstruktivno razmatrale i aktuelna međunarodna pitanja, izglede za projekte integracije i produbljivanje saradnje u azijsko-pacifičkom regionu“.\n„Jasno je da je moguće Starom kontinentu obezbediti dostojno mesto u novim međunarodnim realijama samo ujedinjenjem potencijala svih evropskih država, uključujući i Rusiju“, istakao je Putin u svom tekstu objavljenom u grčkom listu „Katimerini“.\nRuski lider je rekao da Moskva i EU nemaju nerešivih protivrečnosti, dodajući, međutim, da za sada Evropa nije spremna za dijalog sa Rusijom.\nUoči posete Grčkoj, Putin se osvrnuo i na energetsku saradnju dveju zemalja, rekavši da je Rusija oduvek imala Grčku u vidu kada je reč o isporukama energenata u Evropu, a da je dokaz za to i produžetak ugovora o isporuci gasa toj zemlji do 2026. godine, podvukao je Putin.\n„Mnogostrani dijalozi između Grčke i Rusije su važan element ovog sistema, pre svega kada je reč o energetskom sektoru. Diverzifikacija energetskog tržišta će pozitivno uticati na pouzdanost isporuke energenata, kao i na samu energetsku sigurnost celokupnog Starog kontinenta“, navodi se u članku predsednika.\nKako kaže ruski predsednik, da bi se vratilo na put višestranog partnerstva, potrebno je odustati od logike „igre jednostranosti“ i zaista uzeti u obzir stavove i međusobne interese.\nSa tim u vezi, Putin se osvrnuo i na nedavni memorandum o razumevanju između ruskog „Gasproma“, italijanskog „Edisona“ i grčke kompanije DEPA o isporuci gasa preko Crnog mora preko treće zemlje, koji govori o tome da, uprkos obustavi izgradnje „Južnog toka“, Rusija i dalje razmatra opcije dopremanja gasa do Evrope.\nRuski predsednik je takođe naveo da se pored energetike uspešna saradnja između Rusije i Grčke ogleda i u sferama nauke, obrazovanja i turizma, kao i da je dijalog dveju zemalja pokrenut posetom Rusiji grčkog premijera Aleksisa Ciprasa prošle godine, a potvrđen tokom boravka predsednika Prokopisa Pavlopulosa u Rusiji u januaru.\nČlanak ruskog predsednika objavljen je uoči njegove zvanične posete Grčkoj koja je zakazana za 27. i 28. maj.


“Pravo na pravdu”: Integritet u pravosuđu i borba protiv korupcije uslov za ulazak u EU - Detektor\n24. Novembra 2020.16:35\nVladavina prava je u srži proširenja Evropske unije (EU) te je stoga neophodno vratiti povjerenje građana Bosne i Hercegovine u pravosuđe i prihvatiti važnost njegovog integriteta, zaustaviti opstrukcije i ojačati brobu protiv korupcije, rečeno je danas tokom javne debate “Pravo na pravdu” u organizaciji Generalne direkcije Evropske komisije za susjedstvo i pregovore o proširenju i Ureda specijalnog predstavnika EU u BiH.\nPanelisti javne diskusije “Pravo na pravdu”. Foto: EU Delagacija u BiH\nKomesar za susjedstvo i proširenje Olivér Várhelyi poručio je da Bosna i Hercegovina ima jasne perspektive priključenja Evropskoj uniji, ali da mora ispuniti zadatke kao što su vraćanje povjerenja javnosti u pravosuđe i jačanje borbe protiv korupcije.\n“Bez obzira da li se radi o strukturalnim ili drugim promjenama jačanja javne uprave, ove su reforme od suštinskog značaja za poduzetništvo, za nova radna mjesta”, kazao je Várhelyi.\nOsvrćući se na stanje u bh. pravosuđu, napore i prepreke u procesu reformi pravosuđa i borbi protiv korupcije, ministrica pravosuđa Republike Austrije Alma Zadić pozvala se na posljednji izvještaj Evropske komisije i preporuke, kao što je reforma javnih institucija, depolitizacija, te reforme integriteta u pravosuđu.\nBiH su potrebni pomaci u borbi protiv korupcije i organizovanog kriminala, rekla je Zadić, pojasnivši da Evropska komisija poziva na ove reforme ne iz birokratskih razloga, već zbog budućnosti države i njenih građana.\nJosé Igreja Matos, predsjednik Evropskog udruženja sudija i potpredsjednik Međunarodnog udruženja sudija, kazao je da unutar međunarodne asocijacije sudaca iz 92 zemlje predlažu da se uspostavi jedan važan stup borbe za integritet – “suci protiv korupcije”.\nMatos je naveo da prema ispitivanju javnog mnijenja, većina ljudi ne vjeruju pravosuđu BiH, te da sedam od deset ispitanika navodi da ne vjeruju da će ih sistem zaštititi, dok većina vjeruje da sistem nije postigao nikakav napredak u posljednjih pet godina.\nU pogledu transparentnosti i dostupnosti javnih informacija, medijima i građanima informacije moraju biti dostupne odmah, a ne nakon nekoliko godina, mišljenja je Wojciech Zielinski, viši savjetnik za politike i koordinator za BiH SIGMA/OECD-a.\nKako je kazao, 2017. godine SIGMA je donijela preporuke o javnom integritetu, koje uključuju važnost odgovornosti samog sistema.\n“Čelnici i vodstvo su veoma važni u borbi i naporima protiv korupcije”, rekao je Zielinski.\nIzvršni sekretar GRECO-a Gianluca Esposito je kazao da tokom posljednje procjene, koja je počela 2015. i traje do danas, nijedna od 15 preporuka o sprečavanju korupcije u Parlamentu i pravosuđu u BiH nije u potpunosti provedena.\nNije usvojen zakon o sukobu interesa, nije uspostavljen jedinstven mehanizam za rješavanje sukoba interesa, čeka se izmjena i dopuna Zakona o VSTV-u, nije uspostavljen sistem za ocjenu imovinskih stanja ili imovinskih kartona u pravosuđu, naveo je Esposito.\nDenis Džidić, izvršni direktor Balkanske istraživačke mreže Bosne i Hercegovine (BIRN BiH), kazao je da jedno od krucijalnih pitanja, i ujedno nešto na čemu EU konstantno insistira, jeste transparentno imenovanje rukovodilaca pravosudnih institucija na osnovu zasluga, a da svi drugi parametri budu manje značajni.\nGovoreći o transparentnosti Visokog sudskog i tužilačkog vijeća (VSTV), Džidić je rekao da, deset mjeseci od početka pandemije, ovo Vijeće organizuje online sjednicu bez pristupa novinarima.\n“Umjesto da se dođe do napretka i da se građanima i novinarima omogući veći pristup informacijama zbog pandemije koronavirusa, imamo situaciju da je novinarima pristup onemogućen”, naveo je on.\nIvana Petković, tužiteljica Tužilaštva Bosne i Hercegovine, kazala je kako se o integritetu u pravosuđu puno priča posljednjih godina.\n“Nekako smo najtiši bili u situacijama kada je trebalo reagovati na određena konkretna dešavanja koja su se upravo ticala integriteta nosilaca pravosudnih funkcija”, rekla je Petković.\nTokom diskusije o neprocesuiranim predmetima “Dragičević” i “Memić”, ambasador Johann Sattler, šef Delegacije EU i specijalni predstavnik EU u BiH, kazao je da građani ne žele da u državi postoji neko “iznad zakona” i da se njihovi predmeti pred sudom završavaju u razumnom roku.\nTokom debate predstavljeno je i EU istraživanje javnog mnijenja u BiH. Kako je rečeno, od 1.300 ispitanika iz svih dijelova BiH, 81 posto negativno opisuje napore vlasti na suzbijanju korupcije, dok 32 posto ispitanih smatra da političari favoriziraju korupciju. Čak 39 posto ispitanika je mišljenja da niko i ništa ne sprečava korupciju u BiH.\nČak 97 posto ispitanika kaže da nikada nije prijavilo slučaj korupcije, a kao vodeće razloge za neprijavljivanje slučaja korupcije 35 posto je navelo da “nema zaštite za one koji prijavljuju korupciju”. Da je korupcija raširena posebno u pravosuđu smatra 56 posto ispitanika, i gotovo isto toliko ih smatra da je raširena kod političkih stranaka.\nRepublika Srpska (RS) ima zakon o “zviždačima”, dok Federacija BiH još uvijek nije uspostavila ovaj zakon, naveo je Zoran Ivančić, direktor Centra za javni uticaj (CPI), objasnivši da je posljedica toga nedostatak “zviždača”, jer osoba kada prijavi korupciju ili kontaktira medije, suočava se sa osudama. On je kazao da je zakon previše restriktivan kada je riječ o tome kome se može dodijeliti taj status, jer to mogu biti samo državni službenici, ali po njegovom mišljenju, “zviždači” mogu biti i ljudi iz privatnog sektora ili građani koji imaju neka saznanja.\nNaveo je primjer “zviždača” Emira Mešića, o kojem je BIRN BiH ranije pisao. Nakon što je prijavio korupciju i godinu dana nije saslušan kao svjedok, uposlenik Uprave za indirektno oporezivanje Bosne i Hercegovine (UIO BiH) Emir Mešić odlučio je za BIRN BiH govoriti o nepravilnostima koje je prijavio. Uprkos tome što je od Agencije za prevenciju korupcije i koordinaciju borbe protiv korupcije (APIK) dobio zvanični status “zviždača”, to ga nije zaštitilo od disciplinske kazne koju mu je Uprava izrekla.\nSrbija zabranila prodaju majica sa natpisima koje veličaju genocid u Srebrenici\nEU sa četiri miliona eura podržava rad na predmetima ratnih zločina


Prestanite ovo da radite kako biste uspeli u životu – Nadlanu.com\nPrestanite ovo da radite kako biste uspeli u životu\nObjavljeno 25. jan 2014. / 13:50:12\nMožda nam nećete odmah poverovati ali postoje mnoge svakodnevne navike koje koče vašu sposobnost da napredujete u životu. Premda smatrate da nemaju preveliki uticaj te loše navike ‘ubijaju’ inteligenciju i onemogućavaju vam da ostvarite ono što želite u životu\nRešite se stvari koje vas sputavaju, a koje veorvatno uzrokuju i to da se loše osećate – zato srežite ovih šest navika u korenu i konačno ostvarite željeni uspeh.\nStvaranje i procenjivanje\nNemoguće je da istovremeno idete napred i nazad, gore i dole, a isto važi i za um. Kada pokušavate da stvorite nešto, a u isto vreme i da ocenite uspešnost iste te stvari, nikada nećete da završite svoj projekat. Prvo morate da otkrijete šta želite da stvorite, kako će to da funkcioniše, morate da planirate i tek tada ćete moći da napravite projekat ili proizvod, a kada je kreiran i implementiran, tek onda možete da ga ocenite. Zato, zapamtite, nekim stvarima je potrebno dati vremena i ne treba pokušavati istovremeno obavljati dva različita posla.\nMislite da ste stručnjak\nSindrom stručnjaka još je jedna navika ljudi koji 'ubijaju' svoju inteligenciju. Kada smatrate da ste stručnjak za sve i svašta, prestajete da učite. U tom slučaju nikada nećete biti dovoljno ponizni da saslušate druge i da učite iz njihovih iskustava. To će vas samo vratiti korak unazad i umanjiće vašu inteligenciju. Budite otvoreni prema shvatanju da niko ne zna sve i da vam svako može pomoći da naučite nešto novo. Ne samo da ćete tako imati mogućnost da naučite nove stvari, već ćete ispasti manje neuki pred drugima.\nAko se uvek bojite neuspeha, nikada nećete isprobati nešto novo. Vrlo je verovatno da ćete više nego jednom doživeti neuspeh, pogotovo ako nikada do tada niste radili ništa slično. Ali činjenica je da ako nikada ne pokušate, nikada nećete ni znati, nikada nećete postati bolji i nikada nećete naučiti nove stvari. Dakle morate da eliminišete strah i da prihvatite činjenicu da neuspeh dolazi sa svim novim što ćete pokušati.\nOvo ide zajedno sa strahom od neuspeha. Ako uvek verujete da ćete zabrljati i nemate poverenja u ono što radite, nikada nećete učiti i rasti. Ukoliko imate poverenja u sebe, čak i ako nešto radite pogrešno, moći ćete da učite i napredujete, a samim tim i da se krećete napred. Tako ćete razvijati inteligenciju, učićete nove stvari i doživećete nove stvari u životu.\nIako, naravno, morate da imate određene granice, kao što su one koje se tiču finansija i kapaciteta, prilikom stvaranja lažnih granica kočite svoju inteligenciju i sposobnost učenja. Kada sebi postavite nepotrebne prepreke, neke stvari nikada nećete ni pokušati da ostvarite. Tako ne samo da ćete 'ubiti' svoju inteligenciju, već ćete sami sebe sprečiti da isprobate i naučite nove stvari koje vas eventualno mogu učiniti uspešnom osobom.\nIako vam ponekad prija da popijete čašu alkoholnog pića, ono ometa inteligenciju i sposobnost shvatanja stvari. Dakle povremena konzumacija alkohola neće uništiti stanice u mozgu, ali trebalo bi da znate da on neće pomoći prilikom učenja novih stvari. Alkohol bi trebalo da se konzumira u manjim količinama i ne prečesto ako ne želite da naštetite svom mozgu i da uzrokujete probleme s učenjem u budućnosti.\nloše navikenavikeuspehuspeh u životu\nJoš jedna žrtva nereda u Ukrajini\nSNS jednoglasno – Vučić predsednik


Ministar pravde Dušan Petrović otvorio je u petak, 29. februara 2008. godine, Okrugli sto na temu radne verzije Zakona o Agenciji za borbu protiv korupcije, koji je organizovalo Ministarstvo pravde Republike Srbije u saradnji sa Savetom Evrope.\nOtvarajući javnu raspravu ministar Petrović je izjavio da je borba protiv korupcije prioritet Vlade Srbije i najavio skoro donošenje Zakona o Agenciji za borbu protiv korupcije. On je naglasio da je veoma važno da Srbija dobije nezavisno telo koje će koordinirati borbu protiv korupcije i davati predloge za unapređenje rada. Ministar je, takođe, naveo da donošenje ovog zakona ni na koji način neće uticati na rad postojećih tela pozitivno ocenivši rad vladinog Saveta za borbu protiv korupcije i Republičkog odbora za sprečavanje sukoba interesa.\nPomoćnik ministra pravde Slobodan Homen ukazao je na to da, pored unutrašnjih interesa da se ovaj zakon donese, postoje i međunarodne obaveze Srbije, pre svega prema Savetu Evrope. Po njegovim rečima, usvajanje zakona predviđeno je za proleće ove godine, a njegova primena od 1. januara 2009. godine.\nSvoju ekspertizu i komentare na tekst zakona izneo je i eskpert Saveta Evrope Drago Kos. Otvaranju javne rasprave prisustvovali su i ambasador Misije OEBS-a u Srbiji Hans Ola Urštad, zamenica šefa Kancelarije Saveta Evrope u Beogradu Nađa Ćuk, kao i Piter Bah program menadžer Evropske agencije za rekonstrukciju.\nRadnu verziju zakona izradila je ekspertska grupa sačinjena od predstavnika Ministarstva pravde, strukovnih udruženja i nevladinih organizacija.


SAD: Još uvek traje natezanje oko Obaminog zakona : Nadlanu.com\nSAD: Još uvek traje natezanje oko Obaminog zakona\nObjavljeno 29. sep 2013. / 19:46:26\nRepublikanci za sada ne pokazuju nameru da dozvole izglasavanje budžeta, čak i po cenu da zbog toga mnogobrojne aktivnosti federalnih vlasti budu obustavljene, ako demokrate ne pristanu na odlaganje primene Obamakera na godinu dana.\nPredstavnički dom Kongresa, u kome republikanci imaju većinu, sinoć je ponovo izglasao predlog budžeta u kome nisu obezbeđenja sredstva za Obamin program, vrativši tako loptu u dvorište Senata.\nMeđutim, demokrate već najavljuju da takav predlog budžeta neće proći u Senatu, što Ameriku opasno približava roku koji ističe u ponoć između ponedeljka i utorka do kada bi budžet trebalo da bude izglasan, dok bi u suprotnom došlo do blokade finansiranja vlade u novoj fiskalnoj godini koja počinje 1. oktobra.\n"Američki narod je u ogromnoj većini odbacio Obamaker. Ljudi shvataju da on ne bi funkcionisao, a jedini koji to ne shvataju su karijerni političari u Vašingtonu", rekao je danas gostujući na NBC televiziji republikanski senator iz Teksasa Ted Kruz, koji predvodi grupu partijskih kolega koji se najviše protive davanju novca za Obamin zdravstveni program.\nSlično smatra i republikanska kongresmenka iz države Vašington Kejti Mekmoris Rodžers koja kaže da su "demokrate te koji igraju igre" i dodaje da zbog njih može doći do neusvajanja budžeta.\nSET NOVIH PORESKIH ZAKONA: Koje su novine i na koga se…\nPROMENE U 2020. GODINI: Od danas novi zakoni, nova pravila i…\nPredstavnički dom (Kongres) je sinoć sa 231 glasom za i 192 protiv usvojio amandman kojim se odlaže implementacija Obamakera na još godinu dana.\nVođa republikanaca u Kongresu Džon Bejner pozvao je Senat da zaseda odmah danas, ocenivši da ako se bude čekao ponedeljak, može doći do probijanja rokova i neusvajanja budžeta.\nSednica Senata na kojoj bi trebalo da se glasa o predlogu koji je usvojio Kongres zakazana je za sutra u dva časa popodne po istočnoameričkom vremenu, ali iz redova demokrata već stižu nagoveštaji da nema šanse da prođe postojeći predlog kojim se ukida finansiranje Obamakera.\nPrvi čovek demokrata u Senatu, senator iz Nevade Hari Rid smatra da je sinoćno odlučivanje Kongresa bilo "bespredmetno", dok portparol Bele kuće Džej Karni navodi da je to bio neodgovoran akt, pošto je Obama već najavio da će staviti veto na bilo koji pokušaj da se obustave sredstva za program zdravstvenog osiguranja.\nSREĆA U NESREĆI: Poljak ponovo progledao nakon što ga je udario automobil\nSLAVNA PIJANISTKINJA OČAJNA: Radnicima ispao klavir vredan 200.000 dolara\nTRADICIJA SE NASTAVLJA: Orthodox Celts proslavlja Dan Svetog…


Partizan bez titule, ABA liga se širi na 14 ekipa - Aktuelnosti US\nin Vesti, Srbija, Kosarka, Sport\nABA liga ove sezone neće imati šampiona, odlučili su klubovi regionalnog takmičenja, koje će sledeće brojati 14 ekipa.\nPošto su izglasali da se sezona neće nastaviti, klubovi su razmatrali mogućnost da se trenutan raspored na tabeli proglasi kao konačan, odnosno da tako Partizan, koji je u momentu prekida takmičenja, kolo pre kraja ligaškog dela, obezbedio pol poziciju u plej-ofu, proglasi za šampiona.\nZapravo, sa 8 glasova “za” usvojen je predlog da se otkazuje sezona, nema šampiona, nema ispadanja i da se širi Liga sa 12 na 14 ekipa, odnosno za još dve ekipe koje će dobiti “vajld karte”, Partizan i Igokea su bili da se proglasi šampion, dok su Cedevita Olimpija i Budućnost imali druge predloge.\nKošarkaški klub Crvena zvezda saopštio je da iskazuje zadovoljstvo velikim jedinstvom klubova u regionu koji su shvatili ozbiljnost situacije i činjenicu da igrači nisu trenirali više od dva meseca i što su na osnovu toga doneli odluku sa se sezona u ABA ligi ne nastavi.\nTags: PartizanABA ligaKraj takmicenjaBez sampiona\nEU uvodi „corona free” turističke sertifikate


#MameSuZakon: Treba vratiti pomoć za porodice na pokrajinskom nivou | Autonomija\n#MameSuZakon: Treba vratiti pomoć za porodice na pokrajinskom nivou\n"U pitanju je samo 919 porodica sa troje i više dece, što nije veliko opterećenje za budžet pokrajine"\nPredstavnica Inicijative #MameSuZakon Tatjana Macura, koja je poslanica Pokreta centra u Skupštini Srbije i pokretačica te Inicijative, izjavila je danas u Novom Sadu da je potrebno poništiti nedavnu odluku pokrajinskih vlasti o ukidanju pomoći od 12.000 dinara mesečno za porodice sa troje dece.\nMacura je na protestu #MameSuZakon danas u Novom Sadu rekla da je pokrajinska poslanica Zorica Damjanović analizirala sprovođenje odluke ukidanju podrške za roditelje na pokrajinskom nivou, te da će se Inicijativa zalagati za njeno ukidanje, jer analize pokazuju da nije bilo razloga takvo postupanje.\n„Ukoliko imate nezavisan izvor finansija kao što je u ovom slučaju pokrajinski, i kada je već bila doneta odluka da se na tom nivou dodeli pomoć porodicama sa troje dece, mi ne vidimo razlog zašto bi se takva odluka ukidala, jer ona može samo da bude dodatni podstrek za roditelje“, rekla je Macura za Betu.\nPrema njenim rečima, Inicijativa će se boriti za to da se ta pomoć u Vojvodini vrati, jer su tokom analize došli do podataka da je u pitanju samo 919 porodica, što „nije veliko opterećenje za budžet pokrajine“.\nPokrajinska vlada je u avgustu odlučila da ukine finansijsku pomoć za treće dete pozivajući se na izmene Zakona o finansijskoj podršci porodici sa decom, kojim regulisanje izdataka za treće dete „prelazi u nadležnost zakona kojim je regulisana sva finansijska podrška porodici“.\nInicijativa #MameSuZakon organizovala je danas na Trgu slobode u Novom Sadu miran protest i izložbu „Nevidljiva radnica“, na kojoj su predstavljene desetine ličnih iskustava žena koje su za sistem bile nevidljive i nisu mogle da ostvare svoja radnička prava.\nIzložba pokazuje komentare žena koje je Inicijativa #MameSuZakon dobijala na društvenim mrežama nakon pokretanja akcija, a one su otvoreno govorile o problemima rаda nа crno ili volontirаnja u držаvnim firmаmа.\nMacura je ponovila da je poruka ovih uličnih akcija potreba za poboljšanjem položaja majki koje su oštećene odredbama Zakona o finansijskoj podršci porodicama sa decom.\nDodala je da predstavnici ministarstava ignorišu pitanje nevidljivih radnica u Srbiji, a one su najviše oštećene ovim zakonom.\n„Te žene nemaju 18 vezanih meseci kako bi ostvarile pravo na pune iznose nadoknada i dolaze u situaciju da primaju svega hiljadu do tri hiljade dinara mesečno. To ih dovodi u situaciju da se bore za golu egzistenciju“, upozorila je Macura.\nDva osnovna zahteva Inicijative #MameSuZakon su da se zаrаde obrаčunаvаju tаko što se osnovicа sa doprinosima podeli sа 12 umesto sa sadašnjih 18 meseci i da mesečni iznos nаknаde zа odsustvа sа poslа zbog trudnoće ili nege detetа ne bude mаnji od minimаlne zаrаde.


Ukrajinska vojska sve bliže Donjecku\nPuste ulice Donjecka\nPortparol ukrajinskog Saveta za nacionalnu bezbednost Andrej Lisenko ponovio reči nekih američkih zvaničnika da Rusija nastavlja da nagomilava svoje vojnike duž granice sa Ukrajinom...\nU Donjecku besni nasilje, dok ukrajinska vojska nastavlja napade na oblasti pod kontrolom proruskih separatista na istoku zemlje.\nPortparol ukrajinskog Saveta za nacionalnu bezbednost Andrej Lisenko izjavio je da se vladine snage približavaju glavnom gradu regiona Donjeck i ponovio reči nekih američkih zvaničnika da Rusija nastavlja da nagomilava svoje vojnike duž granice sa Ukrajinom.\nU Moskvi, ministarstvo spoljnih poslova Rusije izdalo je saopštenje u kojem navodi da su SAD jedna od odgovornih strana za konflikt u Ukrajini, zbog svoje snažne podrške vladi u Kijevu. U dokumentu se tvrdi da je Vašington izvršio pritisak na Kijev da počne da vrši represiju nad etnički ruskim stanovništvom u Ukrajini.\nSAD prvenstveno krive Rusiju za situaciju u Ukrajini, ali je načelnik generalštaba američkih oružanih snaga general Martin Dempsi danas rekao da misli da su ruska vojska i njeni lideri - kako se izrazio - "verovatno donekle neradi učesnik" u ukrajinskom konfliktu.\nVašington međutim veruje da će se novi transfer ruskog oružja dogoditi u "bliskoj budućnosti". Portparol američkog Sekretarijata za odbranu Stiv Voren juče je izjavio da da su sistemi koji se premeštaju "zemlja-zemlja", a ne "zemlja-vazduh", kao što je oružje za koje se sumnja da je korišćeno u prošlonedeljnom obaranju avona Malezija Erlajnza, kada je stradalo skoro 300 ljudi.\nIz Pentagona takođe optužuju Moskvu da nastavlja da otvara artiljerijsku vatru preko granice sa Ukrajinom, a tvrde da nisu videle naznake da je Ukrajina pucala preko ruske granice, kako to Rusija tvrdi.\nTakođe juče, zvaničnici Evropske unije izglasali su u Briselu pooštravanje sankcija u vezi sa ukrajinskom krizom, koje obuhvata neke vodeće ruske obaveštajne zvaničnike i lidere pro-ruske pobune na istoku Ukrajine. Među 15 novih imena na listi pojedinaca obuhvaćenih sankcijama nalazi se prvi čovek ruske Federalne službe bezbednosti (FSB), baš kao i još 18 kompanija.\nMinistarstvo spoljnih poslova Rusije danas je osudilo nove sankcije u saopštenju u kojem se navodi da će te mere omesti borbu protiv terorizma tako što će ograničiti saradnju Moskve.


Pravila o zaštiti privatnosti – Konsta Apartments, zvanični veb sajt | Apartmani u gradu Kanali\nOva Izjava o zaštiti privatnosti se odnosi na veb sajt www.konsta.gr koji je u vlasništvu i kojim upravlja objekat Konsta Apartments. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.konsta.gr. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na info@konsta.gr .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na info@konsta.gr . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na info@konsta.gr . Takođe, svoja pitanja i nedoumice možete da uputite lokalnim organima za zaštitu podataka.


Vlahović: Vrlo verovatan rast od šest odsto u 2021.\nTanjug 20. maja 2021. 15:25\nBEOGRAD – Srbija će po svemu sudeći ove godine imati rast veći od pet odsto, vrlo verovatno i šest odsto imajući u vidu pokazatelje u prvom kvartalu ove godine, izjavio je danas predsednik Saveza ekonomista Srbije Aleksandar Vlahović.\nNavodi da će za Srbiju biti najvažnije to kojom brzinom će se oporaviti EU, pre svega privrede Italije i Nemačke, kao dva glavna trgovinska partnera Srbije.\nVlahović je na konferenciji za novinare, na kojoj je najavio održavanje Kopaonik biznis foruma, na pitanje o posledicama pandemije korona virusa na ekonomiju, rekao da ćemo ove godine drugi put uzastopno imati najveći fiskalni deficit od sedam odsto.\n„Taj povećani fiskalni deficit, umesto tri odsto koliko je bio definisan budžetom za 2021. godinu, rebalansom je podignut na sedam odsto što je, između ostalog, uzrokovano i cinjenicom da se i u ovom stanju produžene pandemije nastavlja podrška privedi kroz program finansijske podrške“, rekao je Vlahović.\nKaže da će deficit od sedam odsto svakako „pogurati“ javni dug i navodi da će biti uspeh ako Srbija održi javni dug ispod 60 odsto do kraja godine.\nVlahović je rekao i da je Srbija prošle godine imala pad od jedan odsto, jedan od najmanjih padova zabeležen u EU i na Zapadnom Balkanu.\nNavodi da je taj najmanji pad posledica tradicionalne stukture srpske privrede gde su grane kao što su poljoprivreda, industrija, pre svega prehrambena industije, građevina i energetika rezistentne na prekid globalnih lanaca snabdevanja i ne zavise od međunarodnog tržišta.\nDrugi razlog za najmanji pad, kaže, bila je masivna intervencija ili finansijska podrška privredi koja je prošle godine iznosila oko 11 odsto BDP-a, a koja će ove godine iznosti oko tri odsto BDP-a.\n„Ta podrška je na neki način uzrokavala da mala i srednja preduzeća ‘prežive’, a da velika preduzeća kroz garantnu šemu koja je oebzbeđena sa poslovnih banaka dođu do preko potrebnih likvidnih sredstava“, rekao je Vlahović.\nNaveo je i da je Narodna banka Srbije reagovala promptno i adekvatno i da je obezbeđena veća dinarska likvidnost.\nVlahović kaže da je pandemija dovela do nezapamćenog pada ekonomske aktivnosti u svetu, da su isprva prognoze opravka i globalne privrede i pojedinih regiona bile prilično pesimistične, ali da se već od treheg kvartala prošle godine donekle stanje koliko-toliko normalizuje.\nŠto se tiče gloablnog oporavka, Vlahović je rekao da su SAD i Kina zabelezile gotovo rekordne stope rasta u prvom kvartalu ove godine i da se očekuje da će te dve najveće ekonomije u svetu krajem trećeg kvartala ove godine dostići pretkrizni nivo.\nNaveo je da su predviđanja Evropske komisije da će u EU u ovoj godini rast biti 4,2 odsto i da je nešto povećan u odnosu na zimsku projekciju.


Umjesto papirnih obećanja, Evropa mora ispuniti svoju ljudsku dužnost prema Irancima - SAHAR Balkan\nUmjesto papirnih obećanja, Evropa mora ispuniti svoju ljudsku dužnost prema Irancima\nDec 03, 2019 07:48 Europe/Sarajevo\nSaharTV - Iranski ministar oštro je kritikovao evropske zemlje zbog neispunjenja obećanja datih potpisivanjem nuklearnog sporazuma.\nIranski ministar vanjskih poslova kritikovao je evropske zemlje zbog nemogućnosti da ispune svoja obećanja u vezi sa suprotstavljanjem uticajima američkih sankcija protiv Irana, nakon što se Vašington jednostrano povukao iz međunarodnog nuklearnog sporazuma potpisanog 2015.god.\nMohammad Džavad Zarif zatražio je od Evropljana da ispune barem „minimalne ljudske dužnosti“ prema Irancima.\nGlavni cilj američkih sankcija Iranu su obični građani, a ne vlasti kako to tvrdi SAD.\nU zajedničkom saopštenju u petak, Belgija, Danska, Holandija, Norveška i Švedska rekle su da će postati novi dioničari trgovinskog mehanizma bez dolara s Iranom, poznatog pod nazivom INSTEX.\nMehanizam su osnovale Britanija, Francuska i Njemačka u januaru, nakon što su Sjedinjene Države počele vraćati sankcije Teheranu.\nZarif je na svom Twitteru napisao da bi evropske zemlje, umjesto arogantnih prijetnji i obećanja na papiru, trebale početi činiti nešto veoma jednostavno – ispuniti minimalnu ljudsku dužnost, pozivajući švedsku medicinsku firmu da počne prodavati specijalne zavoje za djecu koja boluju od bulozne epidermolize (EB) kako bi mogla prekriti svoje rane.\nIako je to na papiru dozvoljeno, evropske firme suzdržavaju se od prodaje medicinske opreme i lijekova Iranu iz straha od američkih sankcija. Tako je švedska firma Molnlycke prestala dostavljati Iranu specijalne zavoje koje koriste djeca oboljela od ove teške kožne bolesti, a za koje trenutno nema zamjene.\nAjatullah Dženneti pozvao sve islamske zemlje da pruže pomoć Libanonu